tomron87/hebrew-wikipedia-sentences-corpus huggingface dataset:
בעונת 1972/1973 אימן אשר בלוט שחזר שוב לקבוצה, ובשנים 1973–1974 אימן אהרון קפיטולניק ולקראת סוף העונה החליף אותו אלכס שפרינגר, שבשנים אלו הקבוצה מנסה להעפיל שוב לליגה הבכירה ללא הצלחה.
בעונת 1974/1975 אימן זאב בסרגליק והקבוצה נלחמה בתחתית ליגה א' אך נשארה בליגה.
בעונת 1975/1976 סיימה הקבוצה במקום השני אחרי הפועל יהוד ופיספסה את העלייה לליגה הלאומית, ובעונה שלאחר מכן השתתפה בליגה הארצית (כלומר נשארה בליגה השנייה) בעקבות שינוי מבנה הליגות.
בעונת 1976/1977 חזר לאמן אשר בלוט והקבוצה סיימה במקום ה-6 בארצית.
בשנים 1977–1979 אימן את הקבוצה נינו ברגיג ובמהלך העונה הוחתם הבלם דוד פרימו שהמשיך עונה וחצי.
בעונת 1979/1980 אימן את הקבוצה שמואל ברוך ופוטר לאחר 4 מחזורים בלבד, בעקבות אי עמידה בציפיות.
בהמשך החליף אותו המנהל המקצועי יצחק מנחם.
בפברואר התפטר גם מנחם והנהלת הקבוצה הוחלפה, אך הקבוצה הצליחה להישאר בליגה במקום ה-13, בזכות הפרש שערים עדיף.
בעונת 1980/1981 התחיל את העונה אלכס שפרינגר והתפטר בחודש דצמבר, והקבוצה שהתדרדרה אחרי חילוף המאמנים ירדה לליגה השלישית בתום העונה.
בעונת 1982/1983 (עם המאמן שאול אלבוכר) הגיעה למשחקי המבחן על הזכות להעפילה לליגה הארצית, שם פגשה את קבוצת מכבי חדרה והמשחק הראשון הסתיים בתיקו 0-0. במפגש השני הושג ניצחון 0-3 וחזרה לליגה הארצית.
בעונת 1984/1985 אימן את הקבוצה נינו ברגיג והקבוצה סיימה במקום ה-6 בארצית.
בקיץ 1985, עקב שיקולים כלכליים, התאחדה הקבוצה עם צפרירים חולון משכונת תל גיבורים לקבוצה אחת - הפועל צפרירים חולון, והקבוצה חדלה להתקיים בתור קבוצה עצמאית.
הפועל טירת כרמל היא קבוצת כדורגל ישראלית מהעיר טירת כרמל, המשחקת בליגה א'.
המועדון נוסד בשנת 1949 ובילה את מרבית שנותיו בליגות הנמוכות.
בשנת 1969 העפילה הקבוצה לליגה א', הליגה השנייה דאז, ושיחקה שש שנים רצופות בליגת המשנה.
הישג השיא של הקבוצה היה המקום הרביעי, בו סיימה בעונת 1971/1972 ובעונת 1972/1973.
בסיום עונת 1975/1976 דורגה הפועל טירת כרמל במקום התשיעי.
באותה עונה העפילה הראשונה בכל מחוז לליגה הלאומית (שהייתה הליגה הבכירה), והקבוצות שסיימו במקומות 2-5 בכל מחוז עלו לליגה הארצית שהוקמה כליגת המשנה החדשה.
הפועל טירת כרמל נשארה בליגה א', שהפכה בסיום אותה עונה להיות הליגה השלישית, אך כעבור עונה אחת העפילה לליגה הארצית ובה שרדה שלוש עונות, עד שירדה חזרה לליגה א' בסיום עונת 1979/1980.
בשנת 1989 חזרה הפועל טירת כרמל לליגה הארצית לאחר היעדרות של תשע עונות, תחת הדרכתו של המאמן אלי גוטמן.
בליגה הארצית שרדה הקבוצה למשך שתי עונות בלבד, עד אשר ירדה חזרה לליגה א' בתום עונת 1990/1991.
בשנת 1995 נשרה הפועל טירת כרמל לליגה ב', ובחלוף עונה נוספת ירדה לליגה ג'.
בעונתה הראשונה בליגה ג' ניסתה הקבוצה להעפיל בחזרה לליגה ב' אך סיימה במקום השני, שתי נקודות פחות מהפועל דלית אל-כרמל, ובעקבות הכישלון פורקה הקבוצה.
בשנת 2013 הוקמה הקבוצה מחדש על ידי שמעון פרץ ועידן אליאס, ונרשמה לליגה ג'.
בתום עונת 2015/2016 העפילה הקבוצה לליגה ב'.
בשנת 2024 נחתם חוזה אימוץ ראשי חדש עם "לאוס מדיה ואינטראקטיב", חברה לשיווק הדיגיטלי שהיא גם הספונסרית הראשית של הפועל חיפה מליגת העל, הקבוצה תקרא "הפועל לאוס מדיה טירת כרמל".
באותה עונה הקבוצה ניצחה 2-0 במשחק גמר גביע המדינה של ליגה ב' את בית"ר חיפה יעקב, שערים של שלומי בן עשור (פ') ושל הקפטן משה גולן קבעו את תוצאת המשחק, הגביע הוענק על ידי מ"מ יו"ר ההתאחדות לכדורגל - מר באסם סלימאן.
הפועל חיפה היא קבוצת כדורסל נשים בבעלות אוהדים המשחקת בליגה הארצית בכדורסל כשבעברה שיחקה בליגת העל בכדורסל נשים ובשיאה זכתה בגביע המדינה בכדורסל לנשים והעפילה 6 עונות ברציפות לגמר גביע המדינה.
הקבוצה החלה לפעול באופן מקצועני עם הקמת הליגה לנשים בשנת 1957 והייתה בבעלות עיירת חיפה כחלק מאגודת הפועל בעיר ופעלה עד פירוקה בתחילת שונות ה-2000 בעקבות חובות כלכלים של העיירה וההחלטות על צמצום ההשקעה בקבוצת הספורט העירונית.
תור הזהב של הקבוצה היה בסוף שנות ה-70 ובתחילת שנות ה-80 כאשר במהלכן העפילה הקבוצה לגמר גביע המדינה בכדורסל 7 פעמים, מתוכם 6 פעמים ברציפות בשנים 1977 עד 1983 והעפלה נוספת בשנת 1985.
הקבוצה המאוחדת של חיפה ומוצקין שיחקה בליגת העל בין השנים 2002 ל-2006 והשיג השיא שלה היה העפלה לגמר גביע המדינה בעונת 2003–2004 בו הפסידה לאחר שתי הארכות לאליצור רמלה
לאחר מספר עונות בהן הייתה הקבוצה בצמרת הליגה היא פורקה בשנית בסיום עונת 2006–2007 בה סיימה במקום השלישי, בעקבות קשיי תשלום.
בעונת 2016/17 סיימה הקבוצה בתחתית הליגה הארצית אך נשארה בליגה במחזורי הסיום.
בעונת 2017/18 סיימה הקבוצה בתחתית הטבלה אך נשארה סמוך למחזור הסיום בשנית.
בעונת 2018/19 עברה הקבוצה לשחק במחוז חיפה וסיימה במקום הלפני אחרון המוביל לירדת ליגה אך עקב איי עמידה בתנאים מצד קבוצות במחזות מקבילים הושארה הקבוצה עונה נוספת ועברה למחוז שרון.
בקיץ 2019 מונתה שחקנית העבר אלומה גורן לתפקיד מאמנת הקבוצה, בסיום העונה שהופסקה במחזור ה-16 עקב משבר הקורנה, הייתה הקבוצה במקום ה-5 ולראשונה מאז הקומה מחדש סיימה בחלק העליון של הטבלה כאשר 6 שחקניות קבוצת הבוגרות הן שחקניות נוער של המועדון.
את עונת 2020/21 סיימה הקבוצה במקום ה-12 והאחרון עם ניצחון 1 אל מול 21 הפסדים, אך נשארה בליגה עקב הרחבתה ל-13 קבוצות.
עונת 2021/22 הייתה הטובה ביותר עבור הקבוצה מאז הקמתה מחדש והיא סיימה במקום ה-4 בליגה הארצית במאזן של 19 ניצחונות אל מול 5 הפסדים כאשר 11 שחקניות בסגל הקבוצה הן שחקניות מחלקת הנוער של המועדון.
בעונת 2022/23 עשתה הקבוצה קפיצת מדרגה נוספת והתחרתה לאורך כל העונה בצמרת הליגה, היא סיימה במקום ה-3 במאזן של 17 ניצחונות ו-5 הפסדים כאשר 11 שחקניות בסגל הקבוצה הן שחקניות או בוגרות מחלקת הנוער של המועדון.
בעונת 2023/24 נחלשה הקבוצה משמעותית וסיימה במקום ה-10 מ-11 במאזן של 3 ניצחונות ו-17 הפסדים.
הפועל "Towers" חדרה היא קבוצת כדורגל חופים מהעיר חדרה, המשחקת בליגה הישראלית בכדורגל חופים.
הפועל חדרה נוסדה בשנת 2008 בשם "נסיכי 90FM" חדרה, עם הרחבתה של הליגה ל-10 קבוצות.
באותה העונה זכתה הקבוצה באליפות לאחר שניצחה את "שווה שווה" ירושלים בגמר בתוצאה 6–7. עם חזרת הליגה בעונת 2024, חדרה הגיעה עד למעמד הגמר שם נחלה הפסד 4–2 לבני "פלפלה" כפר קאסם וכתוצאה מכך סיימה כסגנית.
הפועל חצור (נקראה גם: הפועל חצור/באר טוביה) הייתה קבוצת כדורעף ישראלית מקיבוץ חצור שהשתתפה בליגה הבכירה ואף זכתה בגביע המדינה בשנת 2000.
קבוצת הכדורעף של הפועל חצור הוקמה על ידי מיכה שמבן כבר עם הקמת הקיבוץ בשנות ה-30. הקבוצה זכתה בשנת 1941 ב"אליפות הפועל" תחת השם "הפועל ראשון לציון" (מיקום הקיבוץ בשנותיו הראשונות היה בעיר ראשון לציון).
בהמשך השתתפה בטורניר השנתי של "פסל זייד" וזכתה בו בשנת 1946 תחת השם "הפועל ארצישראלי ג'".
בשנת 1963 זכתה הקבוצה באליפות הפועל בדרום.
משחקי הבית של הקבוצה נערכו באולם הספורט של הקיבוץ, שזכה לכינוי "המבצר על התל"
בשנת 1962, לאחר הקמת הליגה הרשמית בכדורעף, נרשמה הקבוצה לליגה ב' (ליגה רביעית), מחוז נגב צפוני.
בתום עונת 1963/1964 עלתה לליגה א' דרום ובתום עונת 1966-67 העפילה לראשונה לליגה הלאומית.
הקבוצה שרדה עונה אחת בליגה הלאומית ובסיומה נשרה חזרה לליגה א'.
בתום עונת 1968-69 העפילה שוב ללאומית ונשארה בה עד עונת 1978-79. הקבוצה ירדה ועלתה שוב בתוך עונה אחת.
המאמן נתן בר אימן בקבוצה במשך 19 עונות רצופות.
בעונת 1999-2000 זכתה הקבוצה בגביע המדינה לאחר ניצחון 3:1 בגמר מול קבוצת הפועל קריית אתא.
בעונות 2000-2001, 2001-2002, 2004-05 הגיעה הקבוצה שוב לגמר הגביע, אך הפסידה לקבוצות הפועל כפר סבא, הפועל מטה אשר והפועל קריית אתא בהתאמה.
בעונת 2006-2007 הצליחה הקבוצה להישאר בליגה הבכירה לאחר מאבק תחתית מול קבוצת מ.ס.
עילבון, אך זמן קצר לאחר מכן, באוגוסט 2007, הכריזה על פירוק בגלל בעיות פיננסיות.
הפועל כפר כנא היא קבוצת כדורגל ישראלית מכפר כנא המשחקת בליגה א' צפון.
הקבוצה נוסדה בתחילת שנות ה-70 והחלה את דרכה בליגה ד' מחוז נצרת.
לאחר ארבע עונות, בסיום עונת 1993/1994, העפילה לליגה א' צפון.
שתי עונות לאחר מכן קבעה הקבוצה את הישג השיא שלה כשבעונת 1995/1996 סיימה במקום השני בליגה א' צפון וכמעט עלתה לליגה הארצית.
הקבוצה שיחקה בליגה א' 19 עונות רצופות, עד עונת 2012/2013, בה סיימה במקום האחרון ושבה לליגה ב' צפון
בעונת 2013/2014 סיימה עם מספר נקודות זהה למוליכה בליגה ב' צפון, איחוד בני מג'דל כרום.
במשחק הכרעה שנערך בין השתיים, בתום 120 הדקות הייתה התוצאה 1:1, וכפר כנא הפסידה בבעיטות עונשין מ־11 מטרים בתוצאה 3:4. בעקבות כך התמודדה הקבוצה במשחקי הפלייאוף אך הפסידה 4:1 להפועל שפרעם ונשארה בליגה ב'.
בעונת 2014/2015 סיימה במקום הראשון בליגה ב' צפון וחזרה לליגה א'.
הפועל ירושלים הייתה קבוצת כדורסל נשים ישראלית מהעיר ירושלים, שהתמודדה בליגה הבכירה ואף זכתה באליפות.
הקבוצה אירחה את משחקיה בהיכל הספורט מלחה בירושלים.
נכון ל-2024 הקבוצה אינה פעילה, ואת מקומה תפסה הפועל לב ירושלים.
הקבוצה נוסדה כקבוצת נערות בשנת 1952 ובהמשך כקבוצת בוגרות שהשתתפה בליגה הבכירה מיום הקמתה.
עד תחילת שנות ה-80 נחשבה הקבוצה לחזקה בליגה והייתה מתחרה בקביעות בצמרת ובשלבים הסופיים של גביע המדינה.
בסיום עונת 1959–1960 תפסה את המקום הראשון במחוז הדרומי, גברה במשחק המכריע 23–21 על אלופת המחוז הצפוני הפועל יגור וזכתה באליפות המדינה.
בעונת 1961–1962 הגיעה הקבוצה לגמר גביע המדינה והפסידה 36–43 לקבוצת מכבי תל אביב.
בעונת 1970–1971 הגיעה הקבוצה שוב לגמר הגביע ושוב הפסידה למכבי תל אביב 44–57. בינואר 1972 השתתפה הקבוצה לראשונה בתולדותיה בגביע אירופה למחזיקות מול "ווז'דובאץ' בלגרד" מחזיקת הגביע היוגוסלבית.
החל משנת 1963 הצטרפה לליגה הבכירה אס"א ירושלים ובירושלים החלו משחקי דרבי בכדורסל נשים.
בין מאמני הקבוצה בעבר ניתן לציין את גדעון וינרב, מרדכי תנורי ויאיר לירון.
הפועל כאוכב , נקראת גם הפועל כאוכב אבו אל-היג'א, היא קבוצת כדורגל ישראלית מהמועצה המקומית כאוכב אבו אל-היג'א.
המועדון שנוסד ב-1963 בילה את רוב שנותיו בליגה ג', למעט מספר עונות שהיה בליגה ב' שהיווה את הישג השיא שלו, אך כעבור תקופה קצרה חזר לליגה ג'.
בעונת 2007/2008 הקבוצה זכתה באליפות ליגה ג' מחוז גליל ועלתה לליגה ב'.
בעונת 2011/2012 סיימה הקבוצה במקום השלישי בליגה ב' - הטוב ביותר של עד אז, אבל לא השתתפה בפלייאוף העלייה לליגה א'.
עונה אחת לאחר מכן סיימה הקבוצה במקום הרביעי בליגה ב' והשתתפה בפלייאוף העלייה שם ניצחה את עירוני בני כאבול ואת בני עראבה, אך הפסידה להפועל אכסאל בגמר הפלייאוף ונשארה בליגה ב'.
ב-2015 סיים המועדון בקצה התחתון של הליגה, במקום ה-13, אך השתתף בפלייאוף הירידה לליגה ג', וניצח את אחווה עראבה בפלייאוף ונשארה בליגה.
בעונת 2017/2018 הצליחה הקבוצה אחרי ניסיונות רבים לעלות לליגה א', אחרי שניצחה את צעירי שפרעם 1:2 בפלייאוף.
הפועל כפר בלום הייתה קבוצת כדורגל ישראלית שמקורה בקיבוץ כפר בלום, הבכירה מבין קבוצות הכדורגל מהתנועה הקיבוצית, יחד עם הפועל אפיקים, מבחינת הישגיה.
הקבוצה הוקמה בסוף שנות ה-50 של המאה ה-20 והצליחה להעפיל לליגה א', אז ליגת המשנה.
תקופת הזוהר של הקבוצה הייתה בחמש השנים ששיחקה בליגה א' צפון, בין העונות 1963-64 ל-1968-69. לאחר מכן נחלש מעמדה של הקבוצה והיא הידרדרה עד לליגה ג' ובהמשך התפרקה.
המועדון נוסד בשנת 1959, לאחר שקבוצת הפועל חוליות, מועדון מהקיבוץ הסמוך שדה נחמיה, שכלל גם חברים מקיבוץ כפר בלום, הפסיקה את פעילותה בתחילת עונת 1959/1960. השחקנים עברו לקבוצת הפועל כפר בלום החדשה, שהורכבה משחקנים של קיבוצים מעמק החולה, בנוסף לכפר בלום ושדה נחמיה, בעיקר מנאות מרדכי, איילת השחר ודן.
תוך שתי עונות מהקמתה עלתה הקבוצה לליגה ב'.
בתום עונת 1962-63, לאחר שסיימה במקום השני בליגה ב', עשתה הקבוצה היסטוריה ועלתה לליגה א' צפון, הליגה השנייה דאז.
בארבע העונות הראשונות הצליחה הקבוצה להתבסס במרכז הליגה השנייה, במקומות 6–10. היא הגיעה להישג השיא שלה בעונת 1965/1966, אז סיימה במקום השישי בליגה.
בתום עונת 1968/1969 סיימה הקבוצה במקום האחרון בבית הצפון של ליגה א' וירדה לליגה ב'.
עונה אחת לאחר הירידה פרשה הקבוצה מליגה ב' וירדה לליגה ג', שם המשיכה לשחק עד שפרשה מהליגה לחלוטין והתפרקה בסוף שנות ה-70.
הפועל ירושלים (כדוריד) היא קבוצת כדוריד אשר משחקת בליגה הארצית בכדוריד.
הקבוצה עורכת את משחקיה הביתיים בהיכל מלחה, שמכיל 2,000 מקומות ישיבה.
הפועל כפר סבא הוא מועדון כדורגל ישראלי מהעיר כפר סבא, המשחק בליגה הלאומית.
המועדון נוסד בשנת 1928, והישגיו הבולטים היו זכייתו באליפות בשנת 1982, בנוסף לשלוש זכיות בגביע המדינה.
המועדון הצמיח שורה של מאמנים ושחקנים מהשורה הראשונה של הכדורגל בישראל, והחל מ-1986 משחקת הקבוצה באצטדיון לויטה, הממוקם במזרח העיר ומכיל כ-5,800 מקומות ישיבה.
קודם לכן שיחקה הקבוצה במגרש הפרדסים.
השנים הראשונות והיריבות עם מכבי על הבכורה
בין השנים 1926 ל-1928 פעלה קבוצת "כפר סבא" מאוחדת, שכדורגלניה שיחקו בעיקר בינם לבין עצמם או הוזמנו למשחקי ידידות במגדיאל וברעננה הסמוכות.
ב-1928 התפרקה הקבוצה בגלל החלטת רוב חבריה להצטרף לקבוצת "הפועל", וזו לפיכך שנת ההקמה הרשמית של הפועל כפר סבא (1928).
באותם ימים אגודת מכבי הייתה דווקא העשירה והמבוססת יותר, אולם באזור כפר סבא נמצאו מקורות מים רבים, וכפר סבא הייתה מושבה שהתבססה על פרדסים, מה שחייב העסקת פועלים רבים - שהיו חברים באגודת הפועל.
ב-1933 איכרי המושבה החלו להעסיק פועלים ערבים, מה שיצר מאבק על העבודה העברית באזור.
פועלים מכל הארץ הוזעקו למשמרות מחאה והדרך של איכרי כפר סבא להביע את זעמם על מוסדות ההסתדרות הייתה לסייע לחידוש פעילותה של אגודת מכבי בכפר סבא.
חלק מאנשי הפועל כפר סבא עברו למכבי, ובראשם יוחנן שיינפיין, בנו של המתיישב הראשון ומטובי הכדורגלנים בהפועל, שהיה גם גיסו של אברהם דרויאן, יו"ר מכבי כפר סבא.
הקרע הפוליטי והזליגה למכבי גרמו לשיתוקה של הפועל, ובסוף 1933 היא הודיעה להתאחדות על הקפאת חברותה.
ב-1938 נעשה ניסיון להקים קבוצת ספורט חדשה במושבה, בית"ר כפר סבא (אך היא לא הוקמה בפועל עד 1962), בתגובה לתלייתו של איש אצ"ל, שלמה בן יוסף.
חלק מאנשי מכבי, חברי הארגון, הקימו קבוצת כדורגל שפעלה זמן מה ואפילו הספיקה לקיים משחק נגד מכבי רעננה.
ההתפתחות הזאת הביאה דווקא לחידוש בפעילות במכבי, שהייתה הקבוצה הראשונה במושבה שהשתלבה במשחקי הליגה אחרי הרגיעה שהשתררה בארץ ב-1939 עם סיום המרד הערבי הגדול.
מכבי כפר סבא שובצה במחוז שומרון בליגה ג' הארץ ישראלית (הליגה השלישית) יחד עם קבוצות כמו הפועל כרכור, בית"ר בני ברק ובית"ר מחנה יהודה.
בין השחקנים בקבוצה היו שמשון סקיבין, יוחנן שיינפיין, אפרים זטלר, בן עמי שפירא, לוי אנצ'יקובסקי והשוער יאיר לויטה, לימים האיש החזק בהפועל כפר סבא.
מכבי כפר סבא מצאה מגרש חדש, אחרי שעל המגרש הקודם היו תוכניות בנייה, אבל המועצה המקומית אילצה אותה לשתף פעולה עם אגודת הפועל בהכשרתו של השטח.
בהיעדר מימון, המגרש הוכשר על ידי שחקני שתי הקבוצות ואוהדיהן.
הפעולה הזאת עוררה את הפועל כפר סבא, שנרשמה גם היא לליגה ג'.
בין השחקנים היו ישראל חיימוביץ', שמואל שפגט, חנניה גרוצקי ובני הדודים מיכאל ונחום אברוצקי.
מיכאל אלמוג, כיהן בהמשך כיו"ר ההתאחדות לכדורגל.
הפועל כפר סבא פתחה את עונת 1940 טוב יותר ממכבי, והובילה את טבלת מחוז שומרון, אבל בהמשך מכבי התאוששה ועקפה אותה בזכות מינוי מאמן (שהיה תפקיד חדשני בתחום הכדורגל דאז).
קבוצות בליגות הנמוכות לא נזקקו באותה תקופה לשיטת משחק וכוחן בא להן מחוסנם של השחקנים ומהכישרון הטבעי שלהם ללא תכנון מוקפד.
מכבי כפר סבא הייתה הראשונה שהחליטה להעסיק מאמן, ומרכז מכבי מימן את מינויו של גאול מכליס, אחד הכישרונות הראשונים מבין ילידי הארץ, ששיחק בין היתר במכבי פתח תקווה ובמכבי תל אביב.
ימים ספורים לפני שהצטרף למכבי כפר סבא כמאמן, הוא הבקיע שער בניצחון 1:5 של נבחרת ארץ ישראל על לבנון.
בהנהגתו של מכליס, מכבי כפר סבא סיימה את העונה במקום הראשון והייתה אמורה לעלות לליגה ב', אלא שההתאחדות החליטה לקיים משחקי מבחן בין אלופות המחוזות לסגניות שלהן.
במכבי כעסו וטענו שמרכז מכבי רוצה להעניק להפועל כפר סבא הזדמנות נוספת.
למרות זאת, משחקי המבחן יצאו לדרך.
הפועל כפר סבא מינתה בינתיים גם היא מאמן, מרדכי חרמוני, שחקן של המועדון בעבר שעבר לשחק בהפועל הרצליה מהליגה הראשונה והיה חופשי בגלל פגרת הקיץ - והיה בעצם המאמן הראשון של הקבוצה.
משחק המבחן הראשון בין הפועל למכבי הסתיים ב-0:0, אבל שער של ינאי גרושקביץ' הכריע את המשחק השני לטובת הפועל.
זה היה הניצחון הראשון והיחיד של הפועל על מכבי עד לתקופה זו, אבל הוא הספיק לה כדי להבטיח את העלייה לליגה ב'.
פרשת המבחנים גרמה למתיחות בין מרכזי הספורט, והם הקימו ליגות נפרדות, בהן הפועל כפר סבא התגלתה כקבוצה חלשה שהשתרכה בתחתית הטבלה ואילו מכבי דווקא הצליחה בליגה שלה.
המרכזים הגיעו להסכם פשרה, במסגרתו מכבי כפר סבא צורפה לליגה ב', והליגות הסדירות חודשו.
מכבי המשיכה ביכולת הטובה שלה והתייצבה במקום הראשון, בין היתר בזכות ניצחון 0:3 על הפועל בדרבי הראשון (והיחיד) שהתקיים בכפר סבא במסגרת הליגה השנייה.
הפועל כפר סבא מצידה נקלעה למשבר בגלל הבעיות הכלכליות שפקדו את היישוב היהודי בכלל ואת המושבות החקלאיות בפרט בתחילת מלחמת העולם השנייה.
ענף ההדרים שותק, פרדסים ננטשו, הפועלים נדדו למקומות האחרים וגם קבוצת הכדורגל של הפועל התקשתה להתקיים.
לקראת סיום 1941 הפועל כפר סבא הודיעה על הפסקת פעילות וכל התוצאות שלה בוטלו.
מכבי כפר סבא לא הושפעה מהמשבר הכלכלי והיא הייתה אפילו בדרך לעלות לליגה הראשונה בעונת 1941/1942, אבל אירוע אחר גרם להתמוטטותה, כאשר ב-9 בינואר 1942 נעצר בתל אביב שחקן הקבוצה יהושע בקר במהלך שוד מזוין שנועד לממן את פעולותיה של מחתרת לח"י.
הוא נידון למוות, אבל גזר הדין הומר למאסר עולם.
במקביל, הבולשת הבריטית פתחה במצוד אחרי אנשי לח"י, שרבים משחקני מכבי כפר סבא היו חברים בה.
חלק מהם נעצרו, אחרים ירדו למחתרת והקבוצה לא הייתה יכולה להמשיך לפעול ולמעשה התפרקה לאיטה.
באפריל 1942 הודיעה מכבי כפר סבא על הפסקת פעילותה בליגה, שהידלדלה בינתיים בעקבות פרישתן של קבוצות נוספות.
הפסקת הפעילות נעשתה בתיאום עם מכבי נתניה, היריבה העיקרית של מכבי כפר סבא בליגה ב', והיא כיסתה את חובותיה של האגודה המתפרקת.
ההיסטוריון ד"ר שמואל דותן מציין בספרו "מגרש ביתי", שעוסק בתולדות הספורט בכפר סבא, שזה היה המקרה הראשון והיחיד בתולדות הספורט בארץ שאגודה התפרקה בשל מעורבות חבריה בפעילות מחתרתית.
לאחר מכן לא חזרה להיות מכבי כפר סבא, וכוחה של הפועל דווקא התחזק כאשר בעונת 1946/1947 סיימה במקום השלישי במחוז דרום של ליגה ב' שם המשיכה לשחק גם בעונה הבאה עד להקפאת הליגה עקב מלחמת העצמאות.
בעונת הכדורגל שלאחר מלחמת העצמאות עונת 1949/1950 שיחקה הפועל כפר סבא בליגה המיוחדת שהייתה הליגה השנייה ושובצה למחוז שרון בה סיימה במקום הרביעי.
עונה לאחר מכן (1951/1952 בליגה ב') המשיכה לשחק בליגה השנייה וסיימה במקום הראשון במחוז דרום והעפילה לליגה א' שהייתה הליגה הבכירה באותם ימים.
הקבוצה שיחקה בליגה הראשונה עד עונת 1955/1956 בליגה הלאומית, שבסיומה נשרה הקבוצה לליגה השנייה.
בחלוף עונה העפילה הקבוצה לליגה הראשונה אך נשרה בעונה שלאחריה פעם נוספת לליגה השנייה.
רק כעבור עשור הצליחה הפועל כפר סבא לחזור להתברג בליגה הבכירה היה זה בעונה הכפולה עונת 1966/1968 שנמשכה שנתיים בה צברה הקבוצה 101 נקודות מתוך 120 אפשריות (60 משחקים) ובמהלכה כבשה 150 שערי ליגה.
בהמשך שנות ה-60 ותחילת שנות ה-70 ביססה כפר סבא את מעמדה בליגה הבכירה.
בעונת 1974/1975 זכתה הפועל כפר סבא בתואר הראשון בתולדותיה, גביע המדינה, תחת הדרכתו של המאמן שלמה שרף, שחקן הקבוצה בעבר.
בחצי הגמר ניצחה כפר סבא בדו-קרב פנדלים את הפועל תל אביב.
בגמר ניצחה את בית"ר ירושלים בתוצאה 1–3, מצמד שערים של יורם מור ושער נוסף של יצחק שום.
את הגביע הניף הקפטן, אברהם מרצ'ינסקי.
בעונת 1975/1976 רשמה הקבוצה את ניצחונה הגדול ביותר בהיסטוריה, 0-8 מול הפועל נצרת עילית במסגרת גביע המדינה.
בעונת 1976/1977 ניצחה הקבוצה 1–7 את מכבי פתח תקווה, שיא מועדון בליגה הבכירה, אך באותה עונה נשרה הקבוצה לליגה השנייה אחרי 9 עונות רצופות בליגה הבכירה.
שנה מאוחר יותר שבה הקבוצה לליגה הראשונה.
בעונת 1979/1980, זכתה הפועל כפר סבא בגביע מדינה שני, שוב תחת הדרכתו של שרף, שחזר לכפר סבא אחרי תקופה בה אימן את הפועל יהוד.
בחצי הגמר ניצחה הקבוצה את שמשון תל אביב 0-1, משער של אלי יאני.
במשחק הגמר ניצחה כפר סבא את מכבי רמת עמידר בתוצאה 4–1, משערים של יצחק נעמן, אלי יאני, וצמד של קפטן הקבוצה, ישראל פוגל, שהניף את הגביע.
במהלך משחקי הגביע כבשו פוגל ויאני חמישה שערים כל אחד.
בעונת 1981/1982 הגיעה הפועל כפר סבא להישג השיא שלה וזכתה באליפות ישראל, לאחר שבמחזורי הסיום הצליחה לעקוף את הריביה מכבי נתניה, שהובילה את הטבלה לאורך כל העונה.
מאמן הקבוצה היה דרור קשטן, מלך השערים היה אלי יאני עם 13 שערים, ומלך הבישולים היה יצחק שום עם 9 בישולים.
בעונה שלאחר האליפות זכתה הקבוצה בתואר אלוף האלופים, אחרי ניצחון על הפועל יהוד בבעיטות הכרעה, אך בתום עונה זו נשרה לליגה השנייה שוב.
כעבור עונה אחת, חזרה הקבוצה לליגה הבכירה, לקראת עונת 1984/1985.
לאורך ההיסטוריה הצליחה הפועל כפר סבא פעמיים להשתלב בפלייאוף העליון בליגה הבכירה: בעונת 1987/1988 תחת המאמן שמעון שנהר, ובעונת 1989/1990 תחת המאמן ויטק לזארק.
בשתי העונות מלך שערי הקבוצה היה אלי יאני.
בסיום עונת 1989/1990 זכתה הקבוצה בגביע מדינה שלישי בתולדותיה, כאשר בחצי הגמר ניצחה את הפועל באר שבע 2–3 לאחר הארכה (1-1 בתום 90 דקות), משערים של אלי יאני, מייקל יפה ושער עצמי של אפרים דוידי.
בגמר גברה על שמשון תל אביב בתוצאה 0–1 לאחר הארכה.
את השער לכפר סבא הבקיע גדעון סיימון.
מאמן הקבוצה היה ויטק לזארק הפולני, ואת הגביע הניף הקפטן, אלי יאני.
החל משנות ה-90 של המאה ה-20 חלה ירידה ניכרת במעמדה של הקבוצה והיא החלה לרדת ולעלות לסירוגין בין הליגה הבכירה לליגת המשנה.
בשנת 1994 ירדה הקבוצה לליגת המשנה ונקלעה למשבר הכלכלי החמור בתולדותיה, כאשר את מלאכת השיקום המקצועי נטלו על עצמם המאמן נח איינשטיין והמנהל המקצועי אלי יאני, אשר העלו כמחצית משחקני קבוצת הנוער לסגל הבוגרים.
את העונה סיימה הקבוצה עם רצף של חמישה ניצחונות המהווה שיא מועדון, וזכתה בכרטיס לליגת העל.
למרות השיפור המקצועי בקבוצה, לא עלה בידיה להשתקם כלכלית בצורה מספקת לליגה הבכירה.
תוך שיתוף פעולה בין אגודת הפועל כפר סבא ועיריית כפר סבא, הוקמה ועדת הפרטה שבראשה עמד ד"ר אמיר גבע.
הוועדה איתרה בשנת 1995 את אלי טביב אשר רכש את זכויות הניהול של הקבוצה מהאגודה תמורת השקעה כספית, והפך לבעלים בפועל של הקבוצה.
הישגיה הבולטים של כפר סבא בשנים אלו היה ההעפלה לגמר גביע הטוטו בעונת תחת הדרכתם של נח איינשטיין ואלי יאני, וההעפלה לחצי גמר גביע המדינה בעונת 1999/2000 תחת הדרכתו של אלישע לוי.
באותה עונה היא אף ירדה שוב לליגת המשנה במחזור האחרון.
בעונת חזרה כפר סבא לליגת העל תחת הדרכתו של המאמן יצחק שום, שחקן העבר של הקבוצה, אך חזרה וירדה לליגה הלאומית כעבור עונה אחת.
בעונת עלתה הפועל כפר סבא, בראשותו של המאמן אלישע לוי, לליגת העל.
בעונה העוקבת השלימה הקבוצה מסע הישרדות מרשים בניצוחו של המאמן אלי אוחנה, לאחר שהייתה במקום האחרון בטבלה במרחק של 13 נקודות מהקו האדום, ובתום העונה נשארה בליגת העל.
בעונת העפילה הקבוצה לגמר גביע הטוטו, והפסידה 1–2 למכבי הרצליה בהארכה.
בליגה סיימה הקבוצה במקום השמיני.
לקראת עונת רכשה כפ"ס כמה שחקנים חדשים וביניהם אורי אוזן וכפיר אדרי, ובחלון העברות בינואר הצטרף גם מאור מליקסון ממכבי חיפה.
כפר סבא פתחה את העונה בצורה טובה יחסית והתמקמה במרכז הטבלה, אולם בהמשך העונה נחלשה, התדרדרה לתחתית והגיעה למחזור האחרון כשהיא מתחת לקו האדום.
במשחקה האחרון בעונה ניצחה כפר סבא את הפועל תל אביב 0-1 באצטדיון בלומפילד, משערו של סמואל יבואה, אך ירדה לליגה הלאומית בשל הניצחון של יריבתה בתחתית מכבי פתח תקווה.
יבואה כבש 15 שערים בעונה זו, ונבחר למלך השערים של ליגת העל.
בתום עונה זו ולקראת עונת בליגה הלאומית, עזבו שחקנים רבים את הפועל כפר סבא וביניהם כוכבי הקבוצה גיז'רמו ישראלביץ', סמואל יבואה דאגלס דה סילבה, בן לוז ואביחי ידין.
במהלך העונה, לאחר עזיבת הבעלים אלי טביב והעברת הקבוצה לאיתן ספיר, הפגינה הקבוצה רמת משחק לא אחידה ולא הצליחה לחזור לליגת העל אף על פי שבאותה עונה 6 הקבוצות הראשונות בטבלה העפילו לליגת העל.
ב-14 ביוני 2009 העביר אלי טביב רשמית את זכויות הניהול חזרה לאגודת הפועל כפר סבא, אחרי 14 שנה של שליטה במועדון.
לקראת עונת כפר סבא שינתה את פניה והחלה בהחזרת אישים המזוהים עם המועדון.
המאמן סלובודן דראפיץ' ורוב שחקני הסגל עזבו את הקבוצה.
קובי לויטה, בנו של היו"ר לשעבר יאיר לויטה, מונה למנכ"ל הקבוצה, ותומר קשטן (בנו של דרור) מונה למאמן.
שחקני העבר של המועדון, אלי יאני ואברהם מרצ'ינסקי, קיבלו תפקידי אימון בכירים במחלקת הנוער.
בעונה זו היה לקבוצה את אחד התקציבים הנמוכים בליגה, ומטרתה הייתה להישאר בליגה.
עם זאת, היא הצליחה לשחק ברמה גבוהה מעל המצופה, ולא העפילה לליגת העל רק בעקבות הפסד להפועל רמת-גן גבעתיים במשחקי המבחן.
ביוני 2010 החליטה אגודת הפועל כפר סבא להעביר את הקבוצה לידיו הפרטיות של שאולי דור במהלך אשר הוביל למחאת אוהדים, בהמשך הוא החליט להעניק את זכויות הניהול של הקבוצה לידיו של איש העסקים הראל רייכמן לפרק זמן של חמש שנים כדי להתחמק מביקורת הקהל.
במרץ 2011 הלך לעולמו שחקן הקבוצה פטריק דופלה לאחר שנמצא ללא רוח חיים בביתו שבליבריה.
מותו של דופלה עורר תדהמה רבה בקרב אנשי הקבוצה ואוהדיה במיוחד בשל גילו הצעיר של הליברי ואופן היותו בריא, הסיבות למוות נותרו מסתוריות.
בעונת הייתה כפר סבא לאורך רוב העונה במקומות הראשונים, ונחשבה למועמדת מובילה לעלות לליגת העל, אך לאחר הקיזוז איבדה הקבוצה גובה, ואף על פי שבמשחקי הפלייאוף הייתה זקוקה לניצחון אחד על מנת להבטיח את העלייה, פיספסה את העלייה במחזור האחרון, כשסיימה רק במקום השלישי המוביל למשחקי המבחן.
מיד לאחר המחזור האחרון בליגה הלאומית פוטר תומר קשטן מתפקידו כמאמן הקבוצה ובמקומו מונה גיא עזורי.
במשחקי המבחן מול הפועל פתח תקווה כשלה הקבוצה ונותרה בליגה הלאומית.
לאחר שהקבוצה פתחה את עונת בצורה רעה, פוטר גיא עזורי ובמקומו מונה משה הרשקו, אשר אימן בעונה הקודמת את קבוצת הנוער של המועדון.
לתפקיד מאמן הנוער נבחר אסי דומב.
בתום העונה מונה דומב למאמן הקבוצה הבוגרת.
בעונת עזב הראל רייכמן את כפר סבא ובמקומו הגיע ג'קי מויאל, שמינה את אלון מזרחי למאמן במקומו של דומב.
מויאל נכשל בניסיון לרכוש את הקבוצה בשל חוסר היכולת להעמיד ערבויות מתאימות ולא קיבל את אישור ההתאחדות לכדורגל.
בינואר 2013 נכנסה הקבוצה להליך של פירוק והופחתו 9 נקודות ממאזנה.
מזרחי התפטר מתפקידו ובמקומו מונו לתפקיד תמיר בן-חיים ועידן שום.
בתום העונה סיימה הקבוצה במקום האחרון בליגה, וירדה לראשונה בתולדותיה לליגה א'.
ב-30 ביוני 2013 הועברו זכויות הניהול בקבוצה לידיהם של סתיו שחם ושחקן ומאמן הקבוצה בעבר, אלי יאני, המחזיקים כל אחד ב-45% מהבעלות על הקבוצה, ו-10% מהבעלות הועברו לעמותת אוהדי הקבוצה "הלב הירוק".
לקראת עונת מונה שייע פייגנבוים למאמן הקבוצה.
ימים ספורים לפני פתיחת העונה החליטה ההתאחדות לכדורגל על הישארותה של הקבוצה בליגה הלאומית, בעקבות הורדתה המנהלתית של מכבי אום אל-פחם.
ב-25 בספטמבר 2013 התהפכה ההחלטה, ובית הדין קבע כי מכבי אום אל-פחם תישאר בלאומית, וכפר סבא תשחק בליגה א'.
לאחר מספר מחזורים הוחלט לפטר את פייגנבוים, ובמקומו מונה למאמן פליקס נעים.
בסיום העונה חזרה הפועל כפר סבא לליגה הלאומית לאחר שסיימה את העונה במקום הראשון בליגה א' צפון.
ב-22 במאי 2014 העביר אלי יאני את חלקו בקבוצה לסתיו שחם, שהחזיק ב-90% מהבעלות על המועדון.
ב-22 במאי 2015 הבטיחה הקבוצה את העפלתה בחזרה לליגת העל לאחר שבע שנים, לאחר שבמחזור האחרון של הליגה הלאומית ניצחה 3–1 את הפועל רמת-גן גבעתיים, והשלימה שתי עליות ליגה רצופות תוך שנתיים.
ב-3 בינואר 2016 פוטר מאמן הקבוצה פליקס נעים מתפקידו לאחר שנתיים וחצי עקב רצף הפסדי הקבוצה, ובמקומו מונה שרון מימר, אשר הצליח בסיום העונה להשאיר את הקבוצה בליגת העל.
ב-23 בינואר 2017 פוטר מימר מתפקידו כמאמן הקבוצה לאחר שהקבוצה הסתבכה במאבקי התחתית ובמקומו מונה אלי כהן למאמן הקבוצה.
ב-13 באפריל 2017 פוטר כהן לאחר שהקבוצה נקלעה למקום האחרון, ובמקומו חזר פליקס נעים למועדון.
במהלך העונה הצהיר בעלי הקבוצה, סתיו שחם, על אהדתו להפועל תל אביב ועל רצונו לרכוש אותה ולעזוב את הפועל כפר סבא, דבר אשר גרם למשבר עם אוהדי הקבוצה.
במהלך העונה נקלעה הקבוצה למאבקי התחתית, ולקראת סוף העונה חזרה הקבוצה להתייצב ולנצח תחת הדרכתו של נעים, אולם בסופו של דבר נשרה הקבוצה לליגת המשנה במחזור הנעילה של הליגה.
ב-28 ביוני 2017 מונה מסאי דגו למאמן הקבוצה.
ב-23 ביולי 2017 עברה הבעלות על המועדון מידיו של סתיו שחם לידיו של השחקן והמאמן בעבר, יצחק שום.
הקבוצה פתחה את העונה בצורה טובה ובתום הסיבוב הראשון הייתה במקום הראשון בטבלה.
בגביע המדינה ניצחה בשמינית הגמר 3–1 בדרבי את בית"ר כפר סבא, אך למחרת פוטר דגו והקבוצה לא ניצחה במשך זמן רב, כולל רצף של 11 הפסדים רצופים, הדחה ברבע גמר הגביע על ידי בית"ר ירושלים, ושני מאמנים (ריימונדס ז'וטאוטאס וחיים שאבו) שהתפטרו.
לאחר התפטרותו של שאבו אימן שום בעצמו, ולפני המחזור האחרון מינה שום את ארז בנודיס למאמן.
הקבוצה סיימה את העונה במקום ה-14 המוביל למשחקי המבחן, ניצחה את עירוני טבריה מליגה א' 5–3 בסיכום שני המפגשים ונשארה בליגה.
בעונת 2018/2019 המשיך בנודיס כמאמן הקבוצה, והקבוצה התחילה את העונה בצורה טובה, אך לאחר רצף של שישה משחקים ללא ניצחון בסוף הסיבוב השני, פוטר בנודיס ב-11 במרץ 2019 ובמקומו מונה אופיר חיים.
בפלייאוף ניצחה הקבוצה ב-6 מתוך 7 משחקיה, סיימה את העונה במקום הראשון לאחר ניצחון 3–2 על הפועל עפולה בחוץ במחזור האחרון, לאחר שפיגרה 0–2 במחצית, הודות לשער של עומר פדידה בדקה ה-97, והעפילה לליגת העל.
בסיום עונת 2020/2021 שבה הקבוצה לליגה הלאומית.
בעקבות אי שביעות רצון של אוהדי הקבוצה מהתנהלותו של שום בניהול הקבוצה, בשנת 2023 האוהדים הקימו קבוצת אוהדים בשם "כפר סבא 1928", שהעבירה אליה את רובם המוחלט של אוהדי הקבוצה, כאשר מאז הקמת הקבוצה למשחקיה של הפועל כפר סבא בליגה הלאומית מגיעים עשרות אוהדים בלבד.
בינואר 2024 מונה איציק ברוך למאמן הקבוצה, בניסיון לחלץ אותה ממאבקי התחתית.
ב-2025 מונה אסי אלימלך למאמן הקבוצה, והוביל אותה לפלייאוף העליון.
בעונת 2025/2026 הפכה להיות קבוצת הבת של מכבי חיפה.
בעבר אירחה הפועל כפר סבא את משחקייה הביתיים במגרש הפרדסים.
בשנת 1986 עברה הקבוצה לשחק באצטדיון לויטה הממוקם במזרח העיר, שם היא משחקת עד היום.
אצטדיון לויטה מכיל כ-5,800 מקומות ישיבה, ועבר מספר שיפוצים עד היום.
האצטדיון משמש גם כאצטדיון הביתי של בית"ר כפר סבא אשר משחקת בליגה א'.
אצטדיון לויטה לא אושר למשחקי הליגה הבכירה עם חזרתה של הקבוצה לליגת העל בעונת 2019/2020 ובעונת 2020/2021, והיא שיחקה באופן זמני באצטדיון המושבה בפתח תקווה.
להפועל כפר סבא אין יריבות משמעותית עם הקבוצות האחרות בעיר, בית"ר כפר סבא והפועל עליה כפר סבא, מכיוון שהן משחקות בליגות הנמוכות ולא מתמודדות מולה במשחקים רשמיים.
לקבוצה הייתה יריבות ארוכת שנים עם מכבי נתניה, והמשחקים ביניהן מכונים "דרבי השרון".
היריבות הגיעה לשיא בעונת , כאשר זכתה הפועל כפר סבא באליפות היחידה בתולדותיה, על חשבון מכבי נתניה שהובילה את הטבלה לאורך כל העונה.
גם משחקיהן של הפועל כפר סבא ומכבי נתניה נגד הקבוצות הנוספות מאזור השרון, מכבי הרצליה והפועל רעננה, מכונים לעיתים "דרבי השרון".
במשך השנים החליפה הקבוצה מספר פעמים את סמלה.
הסמל הראשון שילב את סמל הפועל הכולל דמות של ספורטאי עם הפטיש והמגל, סמל המייצג את מעמד הפועלים (פועלי התעשייה מיוצגים באמצעות הפטיש והחקלאים באמצעות המגל).
לאחר הגעתו של אלי טביב לקבוצה בשנת 1995 שונה הסמל כמעט לחלוטין.
הסמל החדש הכיל עץ הדר (שאפיין את העיר כפר סבא במשך שנים רבות), והפטיש והמגל הוצגו בגרסה מוקטנת.
בשנת 2014, לאחר העברת הבעלות על הקבוצה לידיהם של סתיו שחם, אלי יאני ועמותת האוהדים, הוחזר הסמל הישן עם שינויים קלים.
ראו גם: :קטגוריה:כדורגלני הפועל כפר סבא
ראו גם: רשימת מאמני הפועל כפר סבא
הפועל נוף הגליל היא קבוצת כדורגל ישראלית מהעיר נוף הגליל, אשר משחקת בליגה הלאומית.
הקבוצה נוסדה בשנת 1958, ועד שנת 2019, לפני שינוי שם העיר, נקראה הפועל נצרת עילית.
צבעי המועדון הם אדום, לבן, כחול ושחור, ומגרשה הביתי של הקבוצה הוא אצטדיון גרין השוכן בדרום העיר.
הקבוצה נוסדה לראשונה בשנת 1958 בשם הפועל קריית-נצרת, על שם היישוב היהודי שהוקם שנה קודם לכן (לאחר מכן הפכה ל"נצרת עלית", ובגלגולה הנוכחי היא "נוף הגליל"), כאשר מנחם אריאב, מוותיקי העיר שעלה לישראל מרומניה, והיה אז אחד מחברי מועצת הפועלים בעיר, אהב כדורגל והחליט להביא את הספורט הפופולרי לעירו.
במשך 13 שנים התמודדה הקבוצה בליגה ג'.
בסיום עונת 1971–1972 (עם המאמן דוד שטרנפלד) העפיל המועדון לראשונה לליגה ב'.
המועדון שינה את שמו ל"הפועל נצרת עילית", עם שינוי שמה של העיר לנצרת עילית בשנת 1973. בעונת סיים המועדון במקום הראשון בליגה ב', אך בגלל ארגון מחדש של הליגה עלה לליגה א' רק שנה לאחר מכן.
שנתיים לאחר מכן (עונת 1976-1977), ירדה הקבוצה בחזרה אל ליגה ב'.
בעונות שלאחר מכן הצליחה הקבוצה לטפס במעלה הליגות עד שבסיום עונת 1978/1979 עלתה מליגה א' לליגה הארצית (ליגת המשנה) לראשונה בתולדותיה.
בליגת המשנה שיחקה הקבוצה עד שבסיום עונת 1983/1984 ירדה שוב לליגה השלישית.
בסוף שנות ה-80 ותחילת שנות ה-90 הקבוצה התנדנדה בין הליגה השלישית לרביעית וניסתה להעפיל לליגות הגבוהות יותר, ללא הצלחה.
כמו כן התנתקה הקבוצה ממרכז הפועל ושינתה את שמה ל"מועדון כדורגל נצרת עילית".
בסיום עונת 2000/2001 הצליחה הקבוצה לחזור לליגה הארצית, הליגה השלישית בחשיבותה.
הקבוצה החלה להתבסס כלכלית כאשר רכש אותה איש העסקים אבשלום נוריאל.
בסיום עונת 2001/2002 תחת שרביטו של המאמן ירון הוכנבוים הקבוצה עלתה בצוותא עם עירוני קריית שמונה לליגה הלאומית.
השלד של עונת העלייה המשיך גם בעונת 2002/2003 בליגה הלאומית והקבוצה סיימה במקום הרביעי בליגה.
בתום המחזור האחרון של עונת 2003/2004 הבטיחה הקבוצה את המקום השני בטבלה והעפילה לליגת העל לראשונה בתולדותיה, כשבשורותיה משחקים חיים בנון, יואב זיו וז'וזה דוארטה שהגיע מהפועל באר שבע במהלך העונה.
בעונתה הראשונה בליגה הבכירה התמנה למאמן הקבוצה מוטי איוניר.
איוניר המשיך להתבסס על הסגל שבנה הוכנבוים והוסיף רכש משמעותי שחיזק את הקבוצה דוגמת הקשר גיז'רמו ישראלביץ'.
את עונת 2004/2005, עונתה השנייה בליגה העל, סיימה הקבוצה במקום החמישי המפתיע, שיא מועדון.
לקראת עונת 2005/2006 איבדה הקבוצה את זיו ואת דוארטה שעזבו והסתבכה במורד הטבלה.
את העונה סיימה הקבוצה במקום ה-11 ונשרה לליגה הלאומית לאחר שסיימה עם יחס שערים נחות מהפועל כפר סבא שנשארה בליגת העל.
באותה עונה אוחדה מחלקת הנוער של הקבוצה עם מחלקת הנוער של מועדון כדורגל עמק יזרעאל, ומאז היא נקראה "הפועל נצרת עילית/עמק יזרעאל".
בעונת 2007/2008 עזב הבעלים אבשלום נוריאל, שהעפיל עם הקבוצה מליגה א' עד לליגת העל, ובמקומו מונתה הנהלה חדשה.
תקציבה של הקבוצה קוצץ, ובסיום העונה היא ירדה לליגה הארצית, לאחר שסיימה במקום האחרון.
בעונת מונה דני גולן למאמן הקבוצה, והצליח להוביל אותה בחזרה לליגה הלאומית לאחר שהקבוצה סיימה במקום השישי.
בעונת 2009/2010 סיימה הקבוצה במקום השישי בליגה הלאומית, אף על פי שלאורך רוב העונה דורגה בין שלוש הראשונות.
במהלך העונה עזב המאמן גולן.
בשנת 2010 התרחשה טרגדיה במועדון, כאשר מנהל המשק, מייסטר סיימון, התמוטט ומת במשרדו באצטדיון גרין.
בשנת 2011 נכנסה הקבוצה להליכי פירוק והורדו תשע נקודות ממאזנה בטבלה, אך היא הצליחה להינצל מירידה לליגה א' בתום עונת 2010/2011 לאחר שסיימה במקום ה-11 בטבלה.
בעונת 2011/2012 הורדה נקודה ממאזנה, והיא שוב ניצלה מירידה לליגה א' במחזורי הסיום, לאחר שסיימה במקום ה-12 בטבלה.
בעונת 2012/2013 הקבוצה כמעט וחזרה לליגה העל אך לבסוף סיימה במקום השלישי ונשארה לעוד עונה בליגה הלאומית.
בעונת 2013/2014 סיימה הקבוצה במקום השמיני בליגה הלאומית.
בעונת 2014/2015 סיימה במקום ה-14, ונשארה בליגה הלאומית לאחר שגברה במשחקי המבחן על עירוני נשר מליגה א'.
בעונת 2015/2016 מונו רפי בוסקילה ושמעון הדרי למאמני הקבוצה ויחד הצליחו להשאיר את הקבוצה בליגה, כשהיא סיימה במקום ה-12. בשנת 2016 פוטר בוסקילה, ובמקומו מונה עידן בר-און שאימן בעברו את מחלקת הנוער של הקבוצה.
בחודש דצמבר של אותה עונה התפטר בר-און מאימון הקבוצה, ובמקומו מונה יוסי זוזוט.
את עונת 2016/2017 סיימה הקבוצה את הליגה במקום ה-14, ובמשחקי המבחן מול מ.ס.
כפר קאסם מליגה א' היא ניצחה בסיכום שני המשחקים ונשארה עונה נוספת בליגה הלאומית.
בתום העונה סיים זוזוט את דרכו במועדון, וב-4 ביוני מונה ירון הוכנבוים לקדנציה שלישית במועדון.
בעונת 2017/2018 העפילה הקבוצה לפלייאוף העליון, וסיימה את העונה במקום השביעי בליגה הלאומית.
בעונת 2018/2019 התמודדה הקבוצה על העלייה לליגת העל עד המחזור האחרון, אך לבסוף סיימה במקום השלישי בליגה בלבד והחמיצה הזדמנות להעפיל לליגת העל.
ב-4 ביולי 2019, בעקבות שינוי שם העיר מנצרת עילית לנוף הגליל, עברה הקבוצה מיתוג מחדש ושמה שונה להפועל נוף הגליל.
בעונת 2019/2020 הקבוצה סיימה את הליגה בפליאוף התחתון במקום ה-11. בעונת 2020/2021 בליגה הלאומית זכתה הקבוצה בפעם הראשונה בתולדותיה בגביע הטוטו של הליגה הלאומית.
שינוי המאמנים לא צלח ובסיום העונה ירדה הקבוצה בחזרה לליגה הלאומית.
ברדה סיים את תפקידו בסיום העונה.
ב-25 במאי מונה שלומי דורה למאמן הקבוצה לקראת עונת 2022/2023 בלאומית, אולם פוטר כחמישה מחזורים לאחר פתיחת עונה חלשה.
ב-19 בספטמבר מונה ירון הוכנבוים למאמן הקבוצה, והחל את הקדנציה השביעית שלו במועדון, אולם הוא פוטר ב-5 בינואר 2023 בעקבות חוסר הצלחתה של הקבוצה, ובמקומו מונה עוזרו גיא דיין באופן זמני למאמן.
ב-30 בינואר 2023 מונה מוטי איוניר למאמן הקבוצה בפעם השנייה בקריירה שלו, כאשר הקדנציה הקודמת הייתה בתקופת הקבוצה כנצרת עילית 20 שנים מוקדם יותר.
בעונת 2024\2023 הגיעה הקבוצה לפלייאוף העליון והעפילה לחצי גמר גביע המדינה.
בעונת 2024/2025 הקבוצה דשדשה ברוב שלבי העונה בתחתית הטבלה ומתחת לקו האדום שכללה מאזן עגום של עשרה משחקי ליגה בלי שער זכות ושישה הפסדים רצופים מה שהוביל לפיטוריו של המאמן מוטי איווניר ובמקומו חתם בקבוצה המאמן אורי גוטמן.
בהנהגתו הצליחה להתאזן מעט בעיקר הגנתית והקבוצה סיימה את העונה הסדירה במקום ה - 14 המוביל למשחק המבחן בו גברה 5-2 על נציגת ליגה א' דרום בית"ר נורדיה ירושלים באצטדיון רמת גן.
סיימה גם כסגנית גביע הטוטו של הליגה הלאומית לאחר שהגיעה למשחק הגמר והפסידה בתוצאה 2-0 להפועל תל אביב במשחק שנערך באצטדיון נתניה.
בשנותיה הראשונות, שיחקה הקבוצה במגרש מע"צ שהיה נטול יציעים מסודרים עד שבשנת 1965 עברה הקבוצה לשחק ב"אצטדיון ג'ורג' מיני" על שמו של ג'ורג' מיני, יושב ראש האיגודים המקצועיים בארצות הברית, שגייס כספים ורתם ספונסרים וכאות הוקרה האצטדיון נקרא על שמו.
בשנת 2004, שופץ והורחב האצטדיון בעזרת תרומת משפחת גרין, משפחה יהודית מארצות הברית שתומכת כלכלית בעיר בשיפוץ בתי ספר, בניית מתנ"ס ועוד, ומאז הוא נקרא אצטדיון גרין על שמם.
האצטדיון כולל מקלחות, חדרי הלבשה מרווחים, חדר שופטים, משרדים, מכבסה ומחסנים.
לקראת עונת 2017/2018 שופץ האצטדיון בשנית וזאת לאחר שכר הדשא והיציעים היו ברמה נמוכה מאוד ולא אפשרו לקיים משחקים באצטדיון.
במאי 2019 החל באצטדיון סבב שיפוצים נוסף במטרה להרחיבו ולשדרגו אף לדרישות האירוח של ליגת העל על ידי תוספת יציע נוסף (צפוני) שהוסי לאצטדיון 1,100 מקומות נוספים, וכן שדרוג היציע המערבי.
שיפוץ ושדרוג חדרי הלבשה חדשים, מזנונים, שירותים לקהל, יציע כבוד ועמדת שידור חדשה, וכן תאורת זרקורים חדשה.
מלבד זאת יוכשר לצידו מגרש סינתטי לאימונים ולמשחקי קבוצות הנוער.
השיפוץ שעלותו הייתה כ-35 מיליון שקלים הסתיים ביולי 2020
במחלקת הנוער של הפועל נוף הגליל משחקים למעלה מ-1,000 שחקנים מנוף הגליל, מעמק יזרעאל ומהסביבה.
בין השחקנים הבולטים שגדלו במחלקת הנוער של הקבוצה ניתן למנות את איתי שכטר, בן תורג'מן, יניב כהן ודודו אוואט.
קבוצת נערים ב' של המועדון זכתה בשתי אליפויות, בשנת 2006 ובשנת 2016.
בעונת 2018–2019 עלתה קבוצת הנוער של נוף הגליל לליגה הבכירה.
בעונת 2019–2020 הקבוצה סיימה במקום ה-15 ולא נשרה לליגת המשנה עקב נגיף הקורונה.
אלו מאמני הפועל נוף הגליל (נצרת עילית) מאז תחילת שנות ה-2000, ועלייתה ללאומית:
מלך השערים בכל הזמנים - שלמה אדלר (175 שערים)
הניצחון הגבוה ביותר בגביע המדינה – 10-0 (נגד צפרירים חולון ב גביע המדינה 2012)
הישג שיא בגביע המדינה: חצי גמר 2023/2024
מאמן ראשי –עוזר מאמן לירן פינטומאמן שוערים אריק שמואלימאמן כושר שרון כץ
הפועל ניר רמת השרון היא קבוצת כדורגל ישראלית מהעיר רמת השרון, המשחקת בליגה א'.
מגרשה הביתי הוא אצטדיון גרונדמן, המכיל כ-4,300 מקומות ישיבה.
הקבוצה "הפועל רמת השרון" הוקמה ב-1957 והחלה את דרכה בליגה ג'.
קבוצה זו בילתה את רוב שנותיה בליגות הנמוכות (ליגה א' וליגה ב') כקבוצה חצי-מקצוענית המנסה להעפיל לליגות הגבוהות ללא הצלחה.
בסוף עונת 1983/1984 הצליחה לראשונה להעפיל לליגה השנייה.
בעונת 1984/1985 שיחקה הקבוצה בליגה הארצית והייתה זקוקה לניצחון במחזור הסיום על הפועל ירושלים כדי לעלות לליגה הראשונה, אך הקבוצה הפסידה.
שנה מאוחר יותר ירדה לליגה א' וכעבור שנתיים חזרה לליגה ב'.
בשנת 1991 הקים מאיר יצחקי, אחיו של ניר יצחקי, כדורגלן הקבוצה בעבר, שנפטר באותה השנה בגיל 18 כתוצאה משבץ מוחי, את קבוצת "מכבי ניר רמת השרון" להנצחת שם אחיו.
לאחר מספר שנים במהלך אמצע שנות ה-90 הקבוצות מכבי והפועל רמת השרון אוחדו והקבוצה החדשה נקראה "עירוני ניר רמת השרון".
כיום שמה המלא הוא הפועל ניר רמת השרון.
לאחר האיחוד, מצב הקבוצה החל להשתפר בהדרגה והיא החלה לטפס במעלה הליגות.
בשנת 1996 עלתה הקבוצה חזרה לליגה א' (הליגה השלישית).
בשנת 2000 סיימה רמת השרון במקום השני בליגה א' ולא הייתה אמורה לעלות לליגה הארצית, אולם האיחוד בין בית"ר תל אביב לשמשון תל אביב גרם לעלייתה של רמת השרון לליגה הארצית.
בעונת זכתה בגביע הטוטו של הליגה הארצית (הליגה השלישית).
בשנת 2004 העפילה רמת השרון לליגה הלאומית (ליגת המשנה).
בעונת עלתה רמת השרון לליגה הבכירה, ליגת העל לראשונה בתולדותיה.
כמו כן, באותה עונה זכתה הקבוצה בגביע הטוטו של הליגה הלאומית.
מאחר שאצטדיון גרונדמן, בו שיחקה עד אז, לא עמד בדרישות ההתאחדות לכדורגל לאירוח משחקי ליגת העל, אירחה הקבוצה את משחקי הבית שלה באצטדיון וינטר ברמת גן, עד לסיום הכשרתו של אצטדיון גרונדמן במרץ 2012.
לקראת עונת הציג המועדון סמל חדש, בסוף העונה הקבוצה ירדה לליגה הלאומית לאחר שלוש עונות רצופות בליגת העל.
בעונת זכתה קבוצת הנוער של המועדון בגביע המדינה לנוער ע"ש אבי רן.
ב-29 ביולי 2025 החליט בית הדין העליון של ההתאחדות לכדורגל להוריד את הקבוצה לליגה א' לאחר שלא עמדה בתנאי תקנון הבקרה.
בינואר 2026 קנה את הקבוצה המפיק יואב גרוס, שהוא גם יו"ר המועדון, עם אנשי עסקים נוספים, ביניהם ג'ורג' ורור שבעבר ניסה לרכוש את בית"ר ירושלים והפועל תל אביב.
למנכ"ל הקבוצה מונה שחקן העבר פרדי צרפתי.
הפועל מרמורק חיים רחובות היא קבוצת כדורגל ישראלית משכונת מרמורק ברחובות, המשחקת בליגה א'.
מגרשה הביתי של הקבוצה, הממוקם בשכונה ומכיל כ-800 מקומות, נקרא "איצטוני", על שם נתנאל (טוני) שרעבי, שחקן העבר של הקבוצה.
המועדון הוקם בשנת 1949 על ידי נתנאל מרגלית והשתתף בתחרויות לא רשמיות.
בשנת 1953 התארגנו מספר שחקני הפועל רחובות בהנהגת נתנאל מרגלית, להקמת קבוצת בוגרים שהחלה להשתתף במסגרת מסודרת של ההתאחדות בליגה ג'.
בתום עונת 1958/1959 העפילה הקבוצה לראשונה לליגה ב'.
בתום עונת 1962/1963 העפילה הקבוצה לליגה א'.
בחודש יוני 1968 בוצע איחוד בין הפועל מרמורק לבין הפועל רחובות, והאחרונה החליטה על פירוק סופי והעברת שחקניה הבולטים למרמורק.
בתום עונת 1971-72 (בהדרכת המאמן יהודה חדד), הגיעה הפועל מרמורק למחזור האחרון לדרבי מול מכבי שעריים, בידיעה שרק ניצחון יבטיח את עלייתה לליגה הלאומית.
במשחק שנערך באצטדיון קריית אליעזר בחיפה, לעיני למעלה מ-10,000 צופים.
שעריים הוליכה במשחק זה 0–1, אך טוני שרעבי כבש צמד והוביל למהפך ולניצחון 2–1 ולעליה היסטורית לליגה הבכירה.
בעונת 1972-73 שיחקה הקבוצה בפעם הראשונה והיחידה בתולדותיה בליגה הלאומית, הליגה הבכירה של ישראל דאז.
כעבור עונה בליגה הבכירה מרמורק נשרה לליגת המשנה, ליגה א'.
בשנות השמונים שיחקה הפועל מרמורק בליגה השנייה.
בתחילת שנות התשעים ירדה הקבוצה אל ליגה א', ובאמצע עשור זה נשרה לליגה ב'.
הקבוצה חזרה לליגה א' בשנת 2000, ומשם כעבור שנתיים אל הליגה הארצית (השלישית בחשיבותה).
בעונת 2004/2005, מרמורק סיימה במקום השלישי בטבלת הליגה הארצית, והחמיצה את העלייה אל הליגה הלאומית.
בעונת 2005/2006 הקבוצה העפילה לשמינית גמר גביע המדינה נגד הפועל כפר סבא, אך הפסידה 0–1. הקבוצה שחזרה הישג זה בשנית בעונה שלאחר-מכן, כאשר הפעם הפסידה להפועל תל אביב.
בעונת 2008/2009 ציינה הקבוצה את שנת ה-60 להיווסדה, העפילה אל הליגה הלאומית לאחר היעדרות של 22 שנים והגדילה לעשות כשזכתה לראשונה בתולדותיה בגביע הטוטו לליגה הארצית, לאחר שגברה 1–0 על הפועל אשקלון במשחק הגמר שנערך באצטדיון הברפלד בראשון לציון.
הקפטן דאז אדיב שרעבי, לצד שרון מימר, הניפו את הגביע.
בחלוף עונה אחת בלבד נשרה חזרה לליגה א', הליגה השלישית.
במהלך שנת 2014 זכויות הניהול של הקבוצה היו אמורות לעבור לזמר אייל גולן, ששיחק בה בעבר, ולמשקיע עו"ד אלדד פרי.
לשם הקבוצה התווסף שם סבו של אייל גולן, חיים ג'מיל.
אולם, קניית הקבוצה על ידי גולן ופרי לא צלחה לבסוף.
בסוף שנת 2015, עזב חננאל עדני, ששימש כמנכ"ל, לאחר שנים רבות ולאחר חודשים רבים של מחאת אוהדים כנגדו בגלל תפקידו במניעת קניית הקבוצה פעמיים על ידי הזמר אייל גולן.
ניהל את הקבוצה באותה עונה ליאור חופי שמונה למנכ"ל המועדון וזורי שעובי, שחקן העבר ואחד מסמלי המועדון החזיק בתפקיד יו"ר העמותה.
באמצע שנת 2015 ועד היום, הועבר ניהול העמותה לידי האחים ליאור ותמיר חופי, כאשר ליאור חופי מחזיק בתפקיד יו"ר העמותה.
בסיום עונת 2016/2017 העפילה הקבוצה לליגה הלאומית, מחזור אחד לסיום העונה, אחרי שבע שנות היעדרות.
במשחק האחרון של העונה השתתף אייל גולן בתור שחקן פעיל, ואף הבקיע את השער האחרון בעונה זו.
לקראת עונת 2017/2018 עברה הקבוצה לארח את משחקיה הביתיים באצטדיון העירוני ברמלה, המכיל כ-2,000 מקומות ישיבה.
בעונה זו סיימה הקבוצה במקום ה-12 והצליחה להישאר בליגה הלאומית, לאחר מאבקי תחתית בפלייאוף התחתון.
בעונת 2018/2019 מאבקים אלו לא צלחו ובמחזור ה-36 (אחד לפני אחרון) נקבע שהקבוצה תסיים במקום ה-15 והיא ירדה חזרה לליגה א' דרום, אחרי שתי עונות רצופות בליגה הלאומית.
בעונת 2023/2024 הביסה הקבוצה את מכבי שעריים בתוצאה 4-0 בדרבי העירוני, זוהי תוצאת הדרבי הגבוהה בהיסטורית המפגשים בין שתי הקבוצות.
מועדון הכדורגל הפועל מרמורק כולל בתוכו את:
הפועל מרמורק נוער לאומית דרום
הפועל מרמורק נערים א' ארצית דרום
הפועל מרמורק נערים ב' דן
הפועל מרמורק נערים ג' דן 1
בית ספר לכדורגל בהנהלת ירון גפני
הפועל מחנה יהודה היא קבוצת כדורגל ממחנה יהודה, כיום שכונה בתחומי פתח תקווה, ששיחקה בשנות השישים בליגה הלאומית, שהייתה אז הליגה הבכירה.
כיום הקבוצה משחקת בליגה ב' דרום א'.
בעונת 2012/2013, לאחר 33 שנה מתוך 35 השנים בליגה ב', רשמה הקבוצה העפלה היסטורית לליגה א' בהדרכתו של ראובן כץ.
הקבוצה נוסדה בשנת 1939 על ידי אנשי השכונה: יהודה שמעוני, ישראל זרירי, יחזקאל ישראלוב, גדי כהן ואבי שמעוני.
שוערה של הפועל מחנה יהודה, שהוביל אותה לליגה לאומית, היה יפת עוזרי.
השכונה דאז התאפיינה כשכונה דתית של יוצאי תימן, שמאנשיה הרכיבו את קבוצת מחנה יהודה, ועל כן נתפסה הקבוצה כמייצגת את יוצאי שכונת המצוקה ואת עולי תימן בישראל.
תחילה היה שמה של הקבוצה "דרור מחנה יהודה".
כשהצטרפה הקבוצה להתאחדות בשנת 1950 שונה שם הקבוצה להפועל מחנה יהודה.
בסיום עונת 1952/1953 עלתה הקבוצה לליגה ב' (הליגה השנייה דאז) כאשר במדי הקבוצה מככב החלוץ זכריה רצאבי, שלימים כיכב בהפועל פתח תקווה, עמה זכה באליפות המדינה, היה מלך שערי הליגה ב-1961 ואף שיחק בנבחרת ישראל.
בעונתה הראשונה בליגה ב' (1953/1954) סיימה הקבוצה במקום ה-11 והצליחה לשרוד.
עונתה השנייה בליגת המשנה הייתה עונה שבה צמצמו את הליגה, והקבוצה סיימה במקום הרביעי והמשיכה בליגה השנייה.
ב-1957/1958 הקבוצה מתמודדת על העלייה לליגה הבכירה, אך מסיימת במקום השלישי בלבד.
בהמשך העשור ובתחילת שנות ה-60 הקבוצה מתייצבת, ומבססת את מעמדה בתור קבוצת אמצע טבלה בליגה השנייה.
בתחילת עונת 1964/1965 חזר הכוכב רצאבי לשחק במחנה יהודה.
שחקנים בולטים נוספים בקבוצה באותה תקופה היו בני רצון, יגאל רצאבי ויוחאי אהרוני.
הקבוצה זכתה לכינוי "ברזיל הקטנה" מפאת הכדורגל החיובי והאיכותי יחסית שהציגה, והצליחה כקבוצת ליגה א', להדיח בזו אחר זו במסגרת גביע המדינה של 1964, את שתי הקבוצות הבכירות בפתח תקווה, הפועל ומכבי פתח תקווה.
בסיום העונה הכי מוצלחת של הקבוצה עד כה בליגת המשנה מעפילה הקבוצה בפעם הראשונה בתולדותיה לליגה הבכירה בישראל, כשהיא מסיימת במקום הראשון עם 46 נקודות, ו-4 הפסדים בלבד מתוך 30 משחקים.
את עונתה הראשונה בליגה הלאומית היא סיימה במקום השמיני מתוך 16 קבוצות שלזכותה 31 נקודות מתוך 60 אפשריות.
עונתה השנייה הייתה העונה הכפולה של עונת 1966/1968, והיא הייתה גם האחרונה בתולדותיה בליגה הבכירה, כשהיא סיימה במקום הלפני האחרון וחסרות לה 2 נקודות על מנת להישאר בליגה במקומה של שמשון תל אביב שנשארה במקומה, והקבוצה נשרה לליגה א' אז ליגת המשנה.
מאז הקבוצה לא שבה יותר לליגה הראשונה.
בהמשך העשור ובשנות ה-70, מסיימת הקבוצה במרכז הטבלה ומטה בליגה השנייה, ובעיקר נלחמת על חייה בליגת המשנה.
בסיום עונת 1972/1973 ירדה הקבוצה לליגה השלישית, ליגה ב' דאז, כשהיא מסיימת במקום ה-15 בבית הצפון של ליגה א'.
בעונת 1975/1976, עונה שבה הליגה צומצמה בחצי ונפתחה הליגה הארצית, שיחקה הקבוצה פעם נוספת בליגת המשנה, אך סיימה במיקום נמוך מידי (במקום השמיני) וירדה לליגה א' (שהפכה להיות הליגה השלישית).
עם השנים התדרדרה הקבוצה לליגות הנמוכות ונעה בין הליגה הרביעית לליגה החמישית.
בעונת 2012/2013, לאחר עונה טובה של הקבוצה בהדרכתו של המאמן ראובן כץ (שצמח בקבוצת הנוער של מכבי פתח תקווה) ועם סגל שחקנים ביתי של המועדון, סיימה הקבוצה במקום הראשון בליגה ב' דרום א' והעפילה שוב לליגה א' דרום (הליגה השלישית) לאחר היעדרות של 35 שנים.
שם הצליחה הקבוצה לשרוד במשך כ-5 עונות עד שבסיום עונת 2018/2019 נשרה מחנה יהודה חזרה לליגה ב' לאחר שסיימה את העונה במקום 15, כשגורלה לרדת נקבע במחזור לפני האחרון אחרי הפסד ביתי מול הפועל בקעת הירדן, מאז נמצאת הקבוצה בליגה ב'.
הפועל כפר שלם היא קבוצת כדורגל ישראלית מהעיר תל אביב-יפו המייצגת את שכונת כפר שלם ומשחקת בליגה הלאומית.
הקבוצה נוסדה בשנת 1957 על ידי שחקן הפועל תל אביב רחביה רוזנבוים.
תחילה כקבוצת נוער ובהמשך כקבוצת בוגרים נרשמה לליגה ד'.
בתחילת עונת 1963/1964 הוקפצה הקבוצה לליגה ב' בעקבות הגרלה שהתבצעה על ידי ההתאחדות לכדורגל במסגרת שינויים במבנה הליגות.
בתום עונת 1964/1965 העפילה הקבוצה (עם המאמן-שחקן רחביה רוזנבוים) לליגה א' (הליגה השנייה) מהמקום הראשון, לאחר קרב צמרת עיקש שהסתיים רק במחזור האחרון בניצחון ביתי 1–2 לעיני 5,000 צופים מול מכבי רמת גן.
בתום עונת 1966/1968 ירדה הקבוצה בחזרה לליגה ב'
במשך שנים רבות שימש המועדון כקבוצה בת של הפועל תל אביב, לעיתים אף סבל מחוסר תקצוב הולם.
והעימותים עם מועצת הפועלים הפכו אלימים.
בתום עונת 1988/1989 העפילה הקבוצה מהמקום הראשון לליגה א', שכבר הפכה לליגה השלישית
בתום עונת 1994/1995 העפילה הקבוצה לליגה הארצית, בה שיחקה במשך עונה אחת וירדה מהמקום האחרון בחזרה לליגה א'.
בעונת 2006/2007 סיימה הקבוצה במקום השני בליגה א' (שבאותה העת הייתה הליגה הרביעית), אך העפילה לליגה ארצית עקב פירוקה של הפועל מקסים לוד.
בתחילתה של עונת 2009/2010 (בה שבה ליגה א' להיות הליגה השלישית), וכחלק ממטרת הקבוצה לעלות לליגה הלאומית, הוחתמו בקבוצה שחקנים עם עבר בליגות הבכירות בישראל, כמו דודי ליברמן ואייל בן עמי.
במהלך עונת 2019/2020 עלתה לליגה הלאומית לאחר שמשחקי ליגה א' נקטעו כשהליגה עדיין לא הושלמה, בעקבות מגפת הקורונה.
בעונה שלאחר מכן שבה לליגה א' לאחר שסיימה במקום האחרון בליגה הלאומית.
בעקבות הקרבה הפיזית בין שכונת התקווה לשכונת כפר שלם וכן גם בעקבות הצבעים הזהים של שני המועדונים, כתום ושחור, מרבית מאוהדיה ואנשיה של הפועל כפר שלם אוהדים גם את בני יהודה תל אביב.
אף על פי שבני יהודה וכפר שלם מעולם לא נפגשו במסגרת רשמית עד לעונת 2023/2024, קיימו השתיים מספר משחקי ידידות לאורך השנים.
קבוצת הנוער של הקבוצה סיימה את עונת 2022/2023 במקום השני בליגה הארצית לנוער, והעפילה לליגה הלאומית לנוער.
הקבוצה הבוגרת סיימה את עונת 2022–2023 במקום השני בליגת א' דרום.
כאשר במשחקי הפלייאוף גברה מ.ס דימונה בחצי הגמר והפועל הרצליה עירוני.
במשחק גמר המחוזות ניצחה את מ.ס כפר קנא בדרך להתמודדות על העלייה לליגה הלאומית.
בסופו של דבר כפר שלם הפסידה במשחק העפלה 1–2 לנוף הגליל, ונשארה בליגה א' דרום.
בסיום עונת 2023/2024 העפילה הקבוצה לליגה הלאומית.
בינואר 2026 שיחררה הקבוצה ששה שחקנים, ביניהם: עומרי בן הרוש, נהוראי קריב, אייל חן, עידו מדוויל ודניאל מאיה.
השחרורים נעשו במטרה לנסות ולעלות ליגה.
ראו גם: רשימת כדורגלני הפועל כפר שלם
הפועל מטה אשר/עכו היא קבוצת כדורעף ישראלית המשחקת בליגת העל בכדורעף.
הפועל מטה אשר זכתה ב-16 אליפויות והיא שיאנית הזכיות בליגה הישראלית לכדורעף.
בנוסף, זכתה הקבוצה ב-13 גביעי מדינה וב-11 דאבלים.
האולם הביתי של הפועל מטה אשר/עכו הוא היכל הספורט בנעמן שהכיל כ-1,900 מקומות ישיבה אך בשיפוץ שנערך ב-2021 צומצמו ל-1,500 מקומות.
את משחקיה במסגרות האירופאיות אירחה הקבוצה באולם עין שרה בנהריה עד השיפוץ שעבר אולם נעמן ב-2021 שהתאים אותו לדרישות הבסיסיות למפעלים האירופאיים.
מאמן הקבוצה הוא נעם כץ, יושב ראש המועדון הוא מיכאל קישון, מנכ"ל הקבוצה הוא עמיר בן צבי ומנהל הקבוצה הוא עופר מסד.
קבוצת הכדורעף של הפועל מטה אשר קיימת בגלגוליה השונים כבר מעל ל-50 שנה.
בשנות ה-50 וה-60 היו קיימות כעשר קבוצות של קיבוצים בצפון ששיחקו בשתי הליגות הבכירות.
הקבוצה המצליחה ביותר מבין הקבוצות לפני מטה אשר הייתה "הפועל עין המפרץ/כפר מסריק", קבוצה שזכתה בארבע אליפויות מדינה רצופות בין השנים 1972–1975, כמו כן הגיעה לגמר גביע המדינה בכדורעף בעונת 1970/71, וזכתה בגביע המדינה (ולמעשה השלימה דאבל) עונה לאחר מכן ב-1971/72.
בשורות הקבוצה כיכבו בשנים אלו השחקנים יונתן עצמון ומאיר כץ (לימים מאמן הקבוצה ונבחרת ישראל בכדורעף, ובנו נעם כץ, שחקן בעברו ומאמן הקבוצה כיום).
עין המפרץ השתתפה גם לראשונה בליגת האלופות בכדורעף (שנקראה אז "גביע אירופה למחזיקות גביע") בעונות 1974/1975 1984/1985, 1985/1986.
בנוסף מאזור זה בלטה בשנים אלו קבוצת "הפועל חניתה" שסיימה סגנית האלופה שלוש פעמים בשנות ה-70 ותחילת שנות ה-80, והצליחה לזכות בגביע בעונת 1974/75, והגיע לגמר הגביע עוד 3 פעמים בעונות: 1969/70, 1982/83, 1983/84.
לקראת סוף שנות ה-80 התאחדו הקבוצות הללו והוקמה קבוצה אחת - "הפועל מטה אשר" שמייצגת מאז את יישובי המועצה אזורית מטה אשר: מאילון, אדמית וחניתה בצפון המועצה, הגעתון ויחיעם במזרח ועד עברון, עין המפרץ, כפר מסריק ואפק שבדרום המועצה.
הקבוצה המאוחדת זכתה החל משנת איחודה ועד 2003, בחמישה גביעי מדינה ותשע אליפויות, כאשר היא מבססת את מעמדה בתור אחת הקבוצות החזקות בישראל בתחום הכדורעף.
עקב משבר כלכלי נפגעה הקבוצה ובאמצע-סוף העשור הראשון של שנות ה-2000 היא סיימה לרוב במרכז הטבלה של ליגת העל ולא הגיעה להישגים מיוחדים.
בעונת 2009/2010, על אף שנה תקציבית קשה, העפילה הקבוצה לסדרת הגמר ואף הגיעה לגמר גביע המדינה.
בעונת 2010/2011 העפילה הקבוצה שוב לסדרת הגמר ולגמר גביע המדינה.
בעונת 2011/2012 העפילה הקבוצה שוב לסדרת הגמר ואף נאבקה באלופה מכבי תל אביב אם כי לבסוף נוצחה 3:1 בסיכום המשחקים.
בעונת 2011/2012 הצטרפה עיריית עכו למועצה האזורית במטה אשר בתמיכה בקבוצה ולקבוצה התווסף השם "עכו" והיא נקראת מאז - "הפועל מטה אשר/עכו".
מעונה זו ואילך החלה השליטה הכמעט מוחלטת של הקבוצה בכדורעף הישראלי עם שש אליפויות ושבעה גביעים בשבע עונות בלבד.
בעונת 2014/2015 זכתה בגביע המדינה בפעם השלישית ברציפות לאחר ניצחון על הפועל כפר סבא ובאליפות המדינה לאחר 0–3 בסדרות על מכבי תל אביב (דאבל).
הקבוצה השתתפה במוקדמות ליגת האלופות בעונת 2014/2015 אך הודחה מהטורניר.